               EUROPSKA KOMISIJA
            Bruxelles, 4.10.2018.
            COM(2018) 669 final
            2018/0340(NLE)
            Prijedlog
            ODLUKE VIJEĆA
            o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2018.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Prijedlog se odnosi na nacrt Odluke Vijeća o trećem obroku financijskih doprinosa Europskom razvojnom fondu (ERF) koji države članice trebaju platiti 2018.

                  U nastavku se navode pravila na temelju kojih se upravlja 11. ERF-om i ostalim još otvorenim ERF-ovima (8., 9. i 10. ERF-om):

                  – trenutačni Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu: „Sporazum o partnerstvu AKP-EU”), kako je zadnje izmijenjen
                     1
                  ,

                  – Interni sporazum između predstavnika vlada država članica Europske unije, koji se sastaju u okviru Vijeća, o financiranju potpore Europske unije u okviru višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                     2
                   (dalje u tekstu: „Interni sporazum o 11. ERFu”),

                  – Uredba Vijeća (EU) 2015/323 o financijskoj uredbi koja se primjenjuje na 11. europski razvojni fond
                     3
                   (dalje u tekstu: Financijska uredba o 11. ERF-u).

                  U navedenim se dokumentima nalaze višegodišnje obveze država članica u pogledu financijske potpore riznici ERF-a. U Financijskoj uredbi o 11. ERF-u navodi se da su države članice obvezne redovito uplaćivati doprinose u riznicu ERF-a na temelju unaprijed određenih financijskih obveza. Redoviti doprinosi plaćaju se na temelju tehničkih odluka Vijeća u kojima je propisana provedba prethodno utvrđenih financijskih obveza.

                  Zbog toga neki naslovi u obrazloženju nisu primjenjivi na pozive za redovite doprinose kao što je ovaj.

               •Dosljednost s postojećim odredbama politike u određenom području

                  Vidjeti točku 1. Razlozi i ciljevi prijedloga.

               •Dosljednost u odnosu na druge politike Unije

                  Vidjeti točku 1. Razlozi i ciljevi prijedloga.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Na temelju članka 7. Internog sporazuma
                     4
                   doprinosi država članica za 11. ERF odobravaju se Odlukom Vijeća donesenom kvalificiranom većinom.

                  U skladu s člankom 21. stavkom 7. Financijske uredbe o 11. ERF-u odvojeno se utvrđuju iznos kojim upravlja Komisija i iznos kojim upravlja Europska investicijska banka (EIB).

                  U skladu s člankom 52. Financijske uredbe o 11. ERF-u EIB je Komisiji poslao svoje ažurirane procjene obveza i plaćanja u okviru instrumenata kojima upravlja.

                  U skladu s člankom 22. stavkom 1. Financijske uredbe o 11. ERF-u u okviru poziva za doprinose prvo se iskorištavaju raspoloživi iznosi iz prethodnih ERF-ova, jedan za drugim. Kad je riječ o Komisiji, svi iznosi iz prethodnih ERF-ova iskorišteni su, te se stoga pozivi za doprinose iz ovog prijedloga odnose na iznose iz 11. ERF-a.

                  U skladu s člankom 21. stavkom 5. Financijske uredbe o 11. ERF-u Vijeće o ovom prijedlogu odlučuje najkasnije 21 kalendarski dan nakon što ga Komisija predstavi.

                  Člankom 23. stavkom 1. Financijske uredbe o 11. ERF-u predviđa se da će se od države članice koja ne plati obrok doprinosa u roku, zahtijevati plaćanje kamate na neplaćeni iznos; u istom je članku utvrđen i način plaćanja kamata.

               •Supsidijarnost (za neisključivu nadležnost)

                  Vidjeti točku 1. Razlozi i ciljevi prijedloga.

               •Proporcionalnost

                  Vidjeti točku 1. Razlozi i ciljevi prijedloga.

               •Odabir instrumenta

                  Vidjeti točku 1. Razlozi i ciljevi prijedloga.

               2018/0340 (NLE)

               Prijedlog

               ODLUKE VIJEĆA

               o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2018.

               VIJEĆE EUROPSKE UNIJE,

               uzimajući u obzir Ugovor o Europskoj uniji i Ugovor o funkcioniranju Europske unije,

               uzimajući u obzir Interni sporazum između predstavnika vlada država članica Europske unije, koji se sastaju u okviru Vijeća, o financiranju potpore Europske unije u okviru višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                  5
                (dalje u tekstu „Interni sporazum”), a posebno njegov članak 7. stavak 2.,

               uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond (dalje u tekstu „Financijska uredba o 11. ERFu”)
                  6
               , a posebno njezin članak 21. stavak 5.,

               uzimajući u obzir prijedlog Europske komisije,

               budući da:

               (1)U skladu s postupkom utvrđenim u članku 21. stavku 5. Financijske uredbe o 11. ERFu Komisija do 10. listopada 2018. predstavlja prijedlog u kojem utvrđuje (a) iznos trećeg obroka doprinosa za 2018. i (b) revidirani godišnji iznos doprinosa za 2018. kad godišnji iznos odstupa od stvarnih potreba.

               (2)U skladu s člankom 52. Financijske uredbe o 11. ERF-u Europska investicijska banka Komisiji je poslala svoje ažurirane procjene obveza i plaćanja u okviru instrumenata kojima upravlja.

               (3)U članku 22. stavku 1. Financijske uredbe o 11. ERF-u propisano je da se u okviru poziva za doprinose prvo iskorištavaju iznosi osigurani u prethodnim ERF-ovima. Stoga bi trebalo uputiti poziv za sredstva u okviru 11. ERF-a za sredstva koja je zatražila Europska komisija.

               (4)Odlukom (EU) 2018/965 Vijeće je 9. srpnja 2018. na prijedlog Europske komisije donijelo Odluku o utvrđivanju godišnjeg doprinosa država članica ERF-u za 2018. od 4 250 000 000 EUR za Europsku komisiju, odnosno 250 000 000 EUR za Europsku investicijsku banku
                  7
               .

               DONIJELO JE OVU ODLUKU:

               Članak 1.

               Pojedinačni doprinosi za Europski razvojni fond koje države članice trebaju platiti Europskoj komisiji i Europskoj investicijskoj banci kao treći obrok za 2018. navedeni su u tablici u Prilogu ovoj Odluci.

               Članak 2.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 317, 15.12.2000., str. 3.

                     (2)

                        SL L 210, 6.8.2013., str. 1.

                     (3)

                        SL L 58, 3.3.2015., str. 17.–38.

                     (4)

                        Interni sporazum između predstavnika vlada država članica Europske unije, koji se sastaju u okviru Vijeća, o financiranju potpore Europske unije u okviru višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije.

                     (5)

                        SL L 210, 6.8.2013., str. 1.

                     (6)

                        SL L 58, 3.3.2015., str. 17.–38.

                     (7)

                        SL L 172, 9.7.2018., str. 4.–5.

    ---documentbreak---

               EUROPSKA KOMISIJA
            Bruxelles, 4.10.2018.
            COM(2018) 669 final
            PRILOG
            Prijedlogu
            ODLUKE VIJEĆA
            o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2018.

               PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        Treći obrok za 2018. (EUR)

                        Ukupno

                        Komisija

                        EIB

                        11. ERF

                        10. ERF

                        BELGIJA

                        3,53

                        3,24927

                        29 243 430,00

                        0,00

                        29 243 430,00

                        BUGARSKA

                        0,14

                        0,21853

                        1 966 770,00

                        0,00

                        1 966 770,00

                        ČEŠKA

                        0,51

                        0,79745

                        7 177 050,00

                        0,00

                        7 177 050,00

                        DANSKA

                        2,00

                        1,98045

                        17 824 050,00

                        0,00

                        17 824 050,00

                        NJEMAČKA

                        20,50

                        20,57980

                        185 218 200,00

                        0,00

                        185 218 200,00

                        ESTONIJA

                        0,05

                        0,08635

                        777 150,00

                        0,00

                        777 150,00

                        IRSKA

                        0,91

                        0,94006

                        8 460 540,00

                        0,00

                        8 460 540,00

                        GRČKA

                        1,47

                        1,50735

                        13 566 150,00

                        0,00

                        13 566 150,00

                        ŠPANJOLSKA

                        7,85

                        7,93248

                        71 392 320,00

                        0,00

                        71 392 320,00

                        FRANCUSKA

                        19,55

                        17,81269

                        160 314 210,00

                        0,00

                        160 314 210,00

                        HRVATSKA

                        0,00

                        0,22518

                        2 026 620,00

                        0,00

                        2 026 620,00

                        ITALIJA

                        12,86

                        12,53009

                        112 770 810,00

                        0,00

                        112 770 810,00

                        CIPAR

                        0,09

                        0,11162

                        1 004 580,00

                        0,00

                        1 004 580,00

                        LATVIJA

                        0,07

                        0,11612

                        1 045 080,00

                        0,00

                        1 045 080,00

                        LITVA

                        0,12

                        0,18077

                        1 626 930,00

                        0,00

                        1 626 930,00

                        LUKSEMBURG

                        0,27

                        0,25509

                        2 295 810,00

                        0,00

                        2 295 810,00

                        MAĐARSKA

                        0,55

                        0,61456

                        5 531 040,00

                        0,00

                        5 531 040,00

                        MALTA

                        0,03

                        0,03801

                        342 090,00

                        0,00

                        342 090,00

                        NIZOZEMSKA

                        4,85

                        4,77678

                        42 991 020,00

                        0,00

                        42 991 020,00

                        AUSTRIJA

                        2,41

                        2,39757

                        21 578 130,00

                        0,00

                        21 578 130,00

                        POLJSKA

                        1,30

                        2,00734

                        18 066 060,00

                        0,00

                        18 066 060,00

                        PORTUGAL

                        1,15

                        1,19679

                        10 771 110,00

                        0,00

                        10 771 110,00

                        RUMUNJSKA

                        0,37

                        0,71815

                        6 463 350,00

                        0,00

                        6 463 350,00

                        SLOVENIJA

                        0,18

                        0,22452

                        2 020 680,00

                        0,00

                        2 020 680,00

                        SLOVAČKA

                        0,21

                        0,37616

                        3 385 440,00

                        0,00

                        3 385 440,00

                        FINSKA

                        1,47

                        1,50909

                        13 581 810,00

                        0,00

                        13 581 810,00

                        ŠVEDSKA

                        2,74

                        2,93911

                        26 451 990,00

                        0,00

                        26 451 990,00

                        UJEDINJENA KRALJEVINA

                        14,82

                        14,67862

                        132 107 580,00

                        0,00

                        132 107 580,00

                        UKUPNO EU-28

                        100,00

                        100,00

                        900 000 000,00

                        0,00

                        900 000 000,00


               EUROPSKA KOMISIJA
            Bruxelles, 12.10.2018.
            COM(2018) 682 final
            2018/0351(NLE)
            Prijedlog
            ODLUKE VIJEĆA
            o stajalištu koje treba zauzeti, u ime Europske unije, u Zajedničkom odboru EGP-a o izmjeni Priloga IX. (Financijske usluge) Sporazumu o EGP-u(Omnibus II)
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom odluke Zajedničkog odbora EGP-a (priloženim predloženoj odluci Vijeća) želi se izmijeniti Prilog IX. (Financijske usluge) Sporazumu o EGP-u kako bi se uključila Direktiva 2014/51/EU  u pogledu ovlasti Europskog nadzornog tijela (Europsko nadzorno tijelo za osiguranje i strukovno mirovinsko osiguranje) i Europskog nadzornog tijela (Europsko nadzorno tijelo za vrijednosne papire i tržišta kapitala)
                  1
               .

               Prilagodbe u nacrtu priložene odluke Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94. Stoga Vijeće utvrđuje stajalište Unije.

               •Dosljednost s postojećim odredbama politike u određenom području

               Priloženim nacrtom odluke Zajedničkog odbora EGP-a proširuje se već postojeća politika EU-a na države članice EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog sporazuma, čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na člancima 50., 53., 62. i 114. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Europska služba za vanjsko djelovanje (ESVD) u suradnji sa službama Komisije Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. ESVD se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga:

               cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

                  Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru, kojom se potvrđuje zauzeti pristup.

               •Proporcionalnost

                  U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.

               •Odabir instrumenta

               U skladu s člankom 98. Sporazuma o EGP-u odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Nije primjenjivo.

               4.UTJECAJ NA PRORAČUN

                  Ne očekuje se da će uključivanje prethodno navedenog akta u Sporazum o EGP-u imati utjecaj na proračun.

               5.OSTALI DIJELOVI

               Nije primjenjivo.

               2018/0351 (NLE)

               Prijedlog

               ODLUKE VIJEĆA

               o stajalištu koje treba zauzeti, u ime Europske unije,
                  u Zajedničkom odboru EGP-a o izmjeni
                  Priloga IX. (Financijske usluge) Sporazumu o EGP-u

                  (Omnibus II)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 50., 53., 62. i 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog IX. Sporazumu o EGP-u, koji sadržava odredbe o financijskim uslugama.

               (3)Direktiva 2014/51/EU Europskog parlamenta i Vijeća
                  5
                treba se uključiti u Sporazum o EGP-u.

               (4)Prilog IX. Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,

               DONIO JE OVU ODLUKU:

               Članak 1.

               Stajalište koje treba donijeti, u ime Unije, u Zajedničkom odboru EGP-a o predloženim izmjenama Priloga IX. (Financijske usluge) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Direktiva 2014/51/EU Europskog parlamenta i Vijeća od 16. travnja 2014. o izmjeni direktiva 2003/71/EZ i 2009/138/EZ te uredbi (EZ) br. 1060/2009, (EU) br. 1094/2010 i (EU) br. 1095/2010 u pogledu ovlasti Europskog nadzornog tijela (Europskog nadzornog tijela za osiguranje i strukovno mirovinsko osiguranje) i Europskog nadzornog tijela (Europskog nadzornog tijela za vrijednosne papire i tržišta kapitala), SL L 153, 22.5.2014., str. 1.

                     (2)

                        SL L 305, 30.11.1994., str. 6.–8.

                     (3)

                        SL L 305, 30.11.1994., str. 6.

                     (4)

                        SL L 1, 3.1.1994., str. 3.

                     (5)

                        Direktiva 2014/51/EU Europskog parlamenta i Vijeća od 16. travnja 2014. o izmjeni direktiva 2003/71/EZ i 2009/138/EZ te uredbi (EZ) br. 1060/2009, (EU) br. 1094/2010 i (EU) br. 1095/2010 u pogledu ovlasti Europskog nadzornog tijela (Europskog nadzornog tijela za osiguranje i strukovno mirovinsko osiguranje) i Europskog nadzornog tijela (Europskog nadzornog tijela za vrijednosne papire i tržišta kapitala), SL L 153, 22.5.2014., str. 1.

    ---documentbreak---

               EUROPSKA KOMISIJA
            Bruxelles, 12.10.2018.
            COM(2018) 682 final
            PRILOG

            Prijedlogu odluke Vijeća
            o stajalištu koje treba zauzeti, u ime Europske unije, u Zajedničkom odboru EGP-a o izmjeni Priloga IX. (Financijske usluge) Sporazumu o EGP-u(OMNIBUS II)

               PRILOG

                  ODLUKA ZAJEDNIČKOG ODBORA EGP-a
                  br.

               оd

               o izmjeni Priloga IX. (Financijske usluge) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Direktiva 2014/51/EU Europskog parlamenta i Vijeća od 16. travnja 2014. o izmjeni direktiva 2003/71/EZ i 2009/138/EZ te uredbi (EZ) br. 1060/2009, (EU) br. 1094/2010 i (EU) br. 1095/2010 u pogledu ovlasti Europskog nadzornog tijela (Europsko nadzorno tijelo za osiguranje i strukovno mirovinsko osiguranje) i Europskog nadzornog tijela (Europsko nadzorno tijelo za vrijednosne papire i tržišta kapitala)
                  1
                treba se uključiti u Sporazum o EGP-u.

               (2)Prilog IX. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Prilog IX. Sporazumu o EGP-u mijenja se kako slijedi:

               1.Točka 1. (Direktiva 2009/138/EZ Europskog parlamenta i Vijeća) mijenja se kako slijedi:

               i.dodaje se sljedeća alineja:

               „–32014 L 0051: Direktivom 2014/51/EU Europskog parlamenta i Vijeća od 16. travnja 2014. (SL L 153, 22.5.2014., str. 1.).”;

               ii.dodaju se sljedeće prilagodbe:

               „(k)Upućivanja na ovlasti EIOPA-e iz članaka 18. i 19. Uredbe (EU) br. 1094/2010 Europskog parlamenta i Vijeća u Direktivi smatraju se, u slučajevima predviđenima u točki 31.h ovog Priloga i u skladu s njom, upućivanjima na ovlasti Nadzornog tijela EFTA-e kad je riječ o državama EFTA-e.

               (l)U članku 52. stavku 3. i članku 77.f stavku 1. nakon riječi ‚Vijeću’ umeću se riječi ‚, Nadzornom tijelu EFTA-e, Stalnom odboru država EFTA-e’.

               (m)U članku 65.a nakon riječi ‚EIOPA’ u odgovarajućem rodu, broju i padežu, umeću se riječi ‚ili, ovisno o slučaju, Nadzorno tijelo EFTA-e’ u odgovarajućem rodu, broju i padežu.

               (n)U članku 70. podrazumijeva se da upućivanja na ‚središnje banke Europskog sustava središnjih banaka (ESSB)’ i ‚središnje banke ESSB-a’, uz njihovo značenje u skladu s Direktivom, uključuju i nacionalne središnje banke država EFTA-e.

                (o)U članku 138. stavku 4. kad je riječ o državama EFTA-e, riječ ‚EIOPA’ glasi ‚Nadzorno tijelo EFTA-e’, a riječi ‚prema izjavi EIOPA-e’ glase ‚prema izjavama Nadzornog tijela EFTA-e na temelju nacrtâ koje je pripremila EIOPA’.

               (p)EIOPA u okviru sporazuma o suradnji sklopljenih s trećim zemljama ili njihovim tijelima u skladu s člankom 172. stavkom 4. točkom (e) ili člankom 260. stavkom 5. točkom (e) ne razmjenjuje informacije iz država EFTA-e bez izričite suglasnosti tijela koja su ih objavila i, prema potrebi, samo u svrhe za koje su ta tijela dala svoju suglasnost.

               (q)U članku 308.b stavku 15. kad je riječ o državama EFTA-e, riječi ‚23. svibnja 2014.’ glase ‚dan stupanja na snagu Odluke Zajedničkog odbora EGP-a br. …/… od … [ove Odluke]’.”

               2.U točkama 29.b (Direktiva 2003/71/EZ Europskog parlamenta i Vijeća), 31.eb (Uredba (EZ) br. 1060/2009 Europskog parlamenta i Vijeća) i 31.i (Uredba (EU) br. 1095/2010 Europskog parlamenta i Vijeća) dodaje se sljedeća alineja:

               „–32014 L 0051: Direktivom 2014/51/EU Europskog parlamenta i Vijeća od 16. travnja 2014. (SL L 153, 22.5.2014., str. 1.).”

               3.U točki 31.h (Uredba (EU) br. 1094/2010 Europskog parlamenta i Vijeća) dodaje se sljedeće:

               „, kako je izmijenjena:

               –32014 L 0051: Direktivom 2014/51/EU Europskog parlamenta i Vijeća od 16. travnja 2014. (SL L 153, 22.5.2014., str. 1.).”

               Članak 2.

               Vjerodostojni su tekstovi Direktive 2014/51/EU na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […] pod uvjetom da su podnesene sve obavijesti iz članka 103. stavka 1. Sporazuma o EGP-u*.

                  2Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)

                        SL L 153, 22.5.2014., str. 1.

                     (2)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 31.10.2018.
            COM(2018) 731 final
            2018/0379(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije na 38. sastanku Stalnog odbora Konvencije o zaštiti europskih divljih vrsta i prirodnih staništa u vezi s izmjenom njezinih dodataka II. i III.

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje u ime Unije treba zauzeti uoči 38. godišnjeg sastanka Stalnog odbora Konvencije o zaštiti europskih divljih vrsta i prirodnih staništa, koji se održava od 27. do 30. studenoga 2018. u Strasbourgu u Francuskoj, u vezi s predviđenim donošenjem odluke o dvjema izmjenama dodataka II. i III. Konvenciji.

               2.Kontekst prijedloga

               2.1.Konvencija o zaštiti migratornih vrsta divljih životinja

               Konvencijom o zaštiti europskih divljih vrsta i prirodnih staništa (Bernska konvencija) iz 1979. (dalje u tekstu „Sporazum”) žele se zaštititi europska flora i fauna te njihova prirodna staništa, posebice ona za čiju je zaštitu potrebna suradnja nekoliko država. Riječ je o međuvladinom ugovoru sklopljenom pod pokroviteljstvom Vijeća Europe. Sporazum je stupio je na snagu 1. lipnja 1982. Europska zajednica ugovorna je stranka tog Sporazuma od 1. rujna 1982.
                  1
                Trenutačno Sporazum ima 51 ugovornu stranku, među kojima su sve države članice EU-a.

               2.2.Stalni odbor

               Stalni odbor je tijelo Konvencije koje donosi odluke i ima ovlast procjenjivati status zaštite vrsta te nakon toga preispitivati njihovo uvrštavanje na popis u dodacima Konvenciji. Njegove su funkcije nabrojene u člancima od 13. do 15. Sporazuma. Sastaje se barem svake dvije godine i kad to zatraži većina ugovornih stranaka. Postalo je uobičajeno da se Stalni odbor sastaje svake godine.

               Stajalište Unije o izmjenama dodataka utvrđuje se odlukom Vijeća koja se temelji na prijedlogu Komisije.

               2.3.Predviđeni akt Stalnog odbora

               Od 27. do 30. studenoga 2018. u Strasbourgu u Francuskoj na 38. godišnjem sastanku Stalnog odbora Sporazuma trebalo bi donijeti odluku o dvjema izmjenama dodataka II. i III. Sporazumu (dalje u tekstu „predviđeni akt”).

               U skladu s člankom 17. Sporazuma izmjena dodataka donosi se dvotrećinskom većinom ugovornih stranaka. Izmjena stupa na snagu za sve ugovorne stranke tri mjeseca nakon što je donese Stalni odbor, osim ako jedna trećina ugovornih stranaka ne istakne primjedbe. Izmjena stupa na snagu za one ugovorne stranke koje nisu istaknule primjedbe.

               Svrha je predviđenog akta izmjena dodataka II. i III. Sporazumu, kako je predviđeno u članku 17. Sporazuma.

               3.Stajalište koje treba zauzeti u ime Unije

               Predložene su sljedeće dvije izmjene dodataka Sporazumu.

               1) Švicarska je predložila smanjenje razine zaštite vuka (Canis lupus) premještanjem iz Dodatka II. (strogo zaštićene životinjske vrste) u Dodatak III. (zaštićene životinjske vrste – moguća regulativa).

               Švicarska je prijedlog obrazložila znatnim povećanjem broja vukova u Europi od stupanja Konvencije na snagu, zbog čega smatra da više nije potrebna stroga razina zaštite. Tom bi se izmjenom omogućilo upravljanje populacijom vukova te nadzor nad njome (uključujući i lovom) bez potrebe za iznimkama u skladu s člankom 9. Konvencije. Time bi se smanjila razina zaštite za sve populacije vukova na državnim područjima stranaka Konvencije, bez obzira na stanje očuvanosti i kretanja u njihovim populacijama. Švicarskim bi se prijedlogom očuvanje populacije vuka u cijeloj Europi svelo na najmanji zajednički nazivnik i nije u skladu s trenutačnim statusom pravne zaštite vuka u okviru Direktive o staništima.

               Nedavna je studija
                  2
                pokazala da od devet uglavnom prekograničnih populacija vukova u Uniji i njezinim susjednim zemljama samo su tri „najmanje ugrožene”, a šest je populacija razvrstano kao „osjetljive” ili „gotovo ugrožene”. Populacija zapadno-središnjih Alpa koja živi u Švicarskoj navedena je kao „osjetljiva” na Crvenom popisu ugroženih vrsta IUCN-a.

               Iako se priznaju poteškoće u suživotu vukova i čovjeka zbog porasta njihova broja i područja na kojem su prisutni, trenutačni prijedlog Švicarske da se smanji stupanj zaštite vuka diljem Europe nije opravdan sa znanstvenog stajališta i iz aspekta očuvanja.

               Bilo koji prijedlog izmjene statusa pravne zaštite vuka u Europi trebao bi se temeljiti na cjelovitoj procjeni posljedica po stanje očuvanja vuka diljem Europe. Iz dostupnih podataka vidljivo je da je ta vrsta i dalje u nepovoljnom stanju očuvanosti u većini država članica EU-a, pogotovo u onima u kojima je strogo zaštićena.

               Osim toga, 2019. države članice EU-a podnijet će ažurirana izvješća o stanju očuvanosti vuka u skladu s člankom 17. Direktive o staništima. Unija bi stoga trebala odgoditi utvrđivanje stajališta o tom prijedlogu izmjene dok te informacije ne postanu dostupne.

               2) Norveška je podnijela prijedlog da se bjelolica guska (Branta leucopsis) premjesti iz Dodatka II. (strogo zaštićene životinjske vrste) u Dodatak III. (zaštićene životinjske vrste –moguća regulativa).  Prijedlog se obrazlaže time da se ukupna populacija bjelolice guske više nego udeseterostručila od 1980. do 2010. (sa 110 000 na 1 319 000), među ostalim zbog intenziviranja poljoprivrede i s tim povezanom većom dostupnosti hrane za životinje. Stoga toj vrsti više nije potrebna stroga zaštita na cijelom području na kojem je prisutna.

               Prijedlog nije u skladu s trenutačnim statusom pravne zaštite bjelolice guske u prema Direktivi o pticama s obzirom na to da nije navedena u Prilogu II. toj direktivi (vrste koje se smiju izlovljavati). Vrsta je navedena u Prilogu I. Direktivi o pticama (tj. potrebno je određivanje posebnih zaštićenih područja).

               Nacrt plana upravljanja pojedinom vrstom za bjelolicu gusku priprema se pod okriljem Sporazuma o zaštiti afričko-euroazijskih migratornih ptica močvarica (AEWA) kako bi se odgovorilo na vrlo brz rast populacije tih ptica, a posebno na probleme koje one uzrokuju (šteta u poljoprivredi i rizici za sigurnost zračnog prometa). Planom bi se osigurao okvir za pružanje pomoći u donošenju odluka u državama u kojima je vrsta prisutna u pogledu primjene odstupanja, uključujući redovitu procjenu kumulativnog učinka odstupanja, praćenje stanja populacije kao i razvoja štete u poljoprivredi i rizika za sigurnost zračnog prometa. Olakšala bi se razmjena informacija te eventualna koordinacija mjera odstupanja među državama u kojima je vrsta prisutna kako bi se povećala njihova učinkovitost i izbjegli neželjeni učinci duž preletničkog puta.  Plan će se donijeti na sedmom sastanku stranaka Sporazuma u prosincu 2018.

               Unija bi trebala podržati norveški prijedlog izmjene kako bi se odgovorilo na vrlo brz rast populacije te vrste, posebno na probleme koje ta vrsta uzrokuje (šteta u poljoprivredi i rizici za sigurnost zračnog prometa), kako bi stranke Konvencije koje nisu članice EU-a mogle primijeniti mjere za kontrolu populacije, uključujući i lov na tu vrstu prema potrebi. Međutim, s obzirom na to da trenutačno nije predviđena izmjena priloga Direktivi o pticama niti ju je moguće donijeti u kratkom roku koji se propisuje Konvencijom (90 dana), Unija će morati navesti da će zasad primjenjivati strože mjere zaštite, kako je određeno člankom 12. Konvencije.

               Stoga Vijeće treba donijeti odluku u svrhu utvrđivanja stajališta koja treba zauzeti u ime Unije uoči 38. sastanka Stalnog odbora u vezi s prethodno navedenim prijedlozima izmjena.

               Predmet predviđene odluke Stalnog odbora odnosi se na područje isključive vanjske nadležnosti EU-a u skladu s člankom 3. stavkom 2. UFEU-a jer je dio područja koje je već uvelike obuhvaćeno unutarnjim zajedničkim pravilima (tj. Direktivom o staništima i Direktivom o pticama).

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”.
                  3

               4.1.2.Primjena u ovom slučaju

               Stalni odbor je tijelo osnovano Sporazumom.

               Akt koji Stalni odbor treba donijeti je akt koji proizvodi pravne učinke. Predviđeni akt bit će u skladu s člankom 6. Sporazuma obvezujući prema međunarodnom pravu. Predviđenim aktom ne dopunjuje se niti izmjenjuje institucionalni okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u ovom slučaju

               Glavni cilj i sadržaj predviđenog akta odnose se na okoliš.

               Stoga je materijalna pravna osnova predložene odluke članak 192. stavak 1.

               4.3.Zaključak

               Pravna osnova predložene odluke trebao bi biti članak 192. stavak 1. u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Stalnog odbora izmijeniti dodaci II. i III. Sporazumu, primjereno ga je nakon donošenja objaviti u Službenom listu Europske unije.

               2018/0379 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije na 38. sastanku Stalnog odbora Konvencije o zaštiti europskih divljih vrsta i prirodnih staništa u vezi s izmjenom njezinih dodataka II. i III.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Konvenciju o zaštiti europskih divljih vrsta i prirodnih staništa (Bernska konvencija) (dalje u tekstu „Sporazum”) Unija je sklopila Odlukom Vijeća 82/72/EEZ
                  4
                te je ona stupila na snagu 1. rujna 1982.

               (2)U skladu s člankom 17. Sporazuma Stalni odbor može donijeti odluku o izmjeni dodataka Sporazumu.

               (3)Stalni odbor treba na svojem 38. sastanku od 27. do 30. studenoga 2018. donijeti odluku o izmjeni dodataka II. i III. Sporazumu.

               (4)Budući da će odluka za Uniju biti obvezujuća, primjereno je utvrditi stajalište koje treba zauzeti u ime Unije u Stalnom odboru.

               (5)Norveška je podnijela prijedlog da se bjelolica guska (Branta leucopsis) premjesti iz Dodatka II. koji obuhvaća „strogo zaštićene životinjske vrste” u Dodatak III. Sporazumu koji obuhvaća „zaštićene životinjske vrste”.

               (6)Najnovije dostupne znanstvene informacije o veličini i raširenosti populacija bjelolice guske te prijetnjama kojima su izložene pokazuju da se njihov ukupni broj više nego udeseterostručio od 80-tih godina 20. stoljeća do 2010. te da su sada u sigurnom stanju očuvanosti.

               (7)Unija bi trebala poduprijeti taj prijedlog kako bi se odgovorilo na vrlo brz rast populacije te vrste na cijelom području na kojem je prisutna. Međutim, prijedlog nije u skladu s trenutačnim statusom zaštite bjelolice guske u okviru Direktive 2009/147 Europskog parlamenta i Vijeća od 30. studenoga 2009. o očuvanju divljih ptica. Budući da trenutačno nije predviđena izmjena priloga toj direktivi niti ju je moguće donijeti u kratkom roku koji se propisuje Konvencijom (90 dana), Unija će zasad primjenjivati strože mjere zaštite, kako je predviđeno člankom 12. Sporazuma.

               (8) Švicarska je podnijela prijedlog da se vuk (Canis lupus) premjesti iz Dodatka II. koji obuhvaća „strogo zaštićene životinjske vrste” u Dodatak III. Sporazumu koji obuhvaća „zaštićene životinjske vrste”.

               (9)Smanjenje zaštite populacija vukova na najniži zajednički nazivnik nije opravdano sa znanstvenog stajališta i iz aspekta očuvanja. Najnovije dostupne znanstvene informacije o veličini i raširenosti europskih populacija vukova te prijetnjama kojma su izložene pokazuju da od devet uglavnom prekograničnih populacija vukova u Uniji i njezinim susjednim zemljama samo su tri „najmanje ugrožene”, a šest je populacija razvrstano kao „osjetljive” ili „gotovo ugrožene”. Populacija zapadno-središnjih Alpa koja živi u Švicarskoj navedena je kao „osjetljiva” na Crvenom popisu ugroženih vrsta IUCN-a.

               (10)Ažurirane informacije o stanju očuvanosti vuka u Uniji bit će dostupne 2019. iz izvješća na temelju članka 17. Direktive o staništima. Unija bi stoga trebala odgoditi glasovanje Stalnog odbora o švicarskom prijedlogu dok te informacije ne budu dostupne.

               (11)

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na 38. sastanku Stalnog odbora Konvencije o zaštiti europskih divljih vrsta i prirodnih staništa jest kako slijedi:

               ·podupire se prijedlog da se bjelolica guska (Branta leucopsis) premjesti iz Dodatka II. koji obuhvaća „strogo zaštićene životinjske vrste” u Dodatak III. koji obuhvaća „zaštićene životinjske vrste”.  Unija će u dogledno vrijeme primjenjivati strože zaštitne mjere za tu vrstu, kako je predviđeno člankom 12. Sporazuma.

               ·traži se potpora drugih ugovornih stranaka Konvencije kako bi se odgodilo glasovanje o prijedlogu za premještanje vuka (Canis lupus ) iz Dodatka II. koji obuhvaća „strogo zaštićene životinjske vrste” u Dodatak III. koji obuhvaća „zaštićene životinjske vrste” dok ne postanu dostupne ažurirane informacije o stanju očuvanosti vuka u Uniji.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 82/72/EEZ od 3. prosinca 1981. o sklapanju Konvencije o zaštiti europskih divljih vrsta i prirodnih staništa (SL L 38, 10.2.1982., str. 1.).

                     (2)

                        http://www.europarl.europa.eu/cmsdata/152040/AGRI%20NEWS%20Issue10_2018_29%20August.pdf

                     (3)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (4)

                        SL L 38, 10.2.1982., str. 1.